Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6801

2. Megjegyzés – Az S-módú kiterjesztett squitter vevőkészülékekre vonatkozó részletes műszaki előírást az RTCA DO-260A, “Minimum Operational Performance Standards for 1 090 MHz Extended Squitter Automatic Dependent Surveillance – Broadcast (ADS-B) and Traffic Information Services – Broadcast (TIS-B)” kiadvány ismerteti. 5.2.1 Az S-módú kiterjesztett squitter vételi rendszerek funkcionális követelményei 5.2.1.1 Az S-módú kiterjesztett squitter vételi rendszerek legyenek képesek az üzenetváltási (vétel) és a jelentés szerkesztés feladatokra. Megjegyzés – A kiterjesztett squitter vételi rendszerek veszik az ADS-B S-módú kiterjesztett squitter közleményeket és ADS-B jelentéseket továbbítanak a kliens alkalmazásoknak. A fedélzeti vevőrendszerek ezen túl, veszik a TIS-B kiterjesztett squitter közleményeket és jelentéseket továbbítanak a kliens alkalmazásoknak. Ez, az 5-1. ábrán látható funkcionális modell ábrázolja a fedélzeti és földi 1090 MHz-es, ADS-B vevőrendszereket egyaránt. 5.2.1.2 Az S-módú kiterjesztett squitter vevő osztályok. Az S-módú kiterjesztett squitter vevőrendszerekkel szemben támasztott funkcionális és képesség követelmények annak függvényében változnak, hogy milyen ADS-B vagy TIS-B alkalmazást támogatnak, és milyen célra használják a rendszert. A fedélzeti S-módú kiterjesztett squitter vevőkészülékek feleljenek meg az 5-3 táblázatban felsorolt vevőrendszer osztályozás meghatározásoknak. Megjegyzés – Különböző S-módú kiterjesztett squitter készülék kiépítés lehetséges. Egy meghatározott készülék osztályhoz tartozó vevőkészülék karakterisztikának támogatnia kell a megkövetelt működési képességi szintet. Az A0-A3 készülék osztályok kielégítik az S-módú kiterjesztett squitter adatsugárzásra (ADS-B OUT) és vételre (ADS-B IN) alkalmas, S-módú kiterjesztett fedélzeti kiépítéseket. A B0-B3 készülék osztályok kielégítik a csak S-módú kiterjesztett squitter adatsugárzásra (ADS-B OUT) alkalmas, S-módú kiterjesztett fedélzeti kiépítéseket és megfelelnek a fedélzeti, mozgó földi és fix tereptárgyra telepített készülék osztályba sorolásnak. A C0-C3 készülék osztályok kielégítik az S-módú kiterjesztett squitter földi telepítésű vevőrendszerekkel szemben támasztott követelményeket. Az S-módú kiterjesztett squitter készülékosztályozáshoz, útmutatást a ”Manual of the Secondary Surveillance Radar (SSR) Systems (Doc 9684)” kiadvány tartalmazza. 5.2.2 Üzenetváltás feladat 5.2.2.1 Az üzenetváltási feladat tartalmazza az 1090 MHz vevőantennát és a szokványos rádiókészülék (vevő/demodulátor/dekódoló/adat puffer) részfeladatokat. 5.2.2.2 Az üzenetváltási feladat műszaki jellemzői. A fedélzeti S-módú kiterjesztett squitter vevőrendszer támogassa az 5-3 táblázatban felsorolt összes kiterjesztett squitter közlemény vételét és dekódolását. A földi ADS-B kiterjesztett squitter vevőrendszer, minimálisan támogassa az összes kiterjesztett squitter típusú közlemény vételét és dekódolását, amelynek továbbítása a földi ATM (Automatic Traffic Management – Automatikus Forgalom Szervezés) kliens alkalmazásokat támogató ADS-B jelentések szerkesztéséhez szükséges. 5.2.2.3 Követelmény a közlemény vételi jellemzőkhöz. A fedélzeti S-módú kiterjesztett squitter vevő/demodulátor/dekóder vételi megoldásai, és minimum triggerelési küszöb (MTL) értékei feleljenek meg az 5-3 táblázatban a fedélzeti vevőkészülék osztályokra felsorolt követelményeknek. A földi telepítésű kiterjesztett squitter vevőkészüléket úgy kell megválasztani, hogy a vételi megoldásai és minimum triggerelési küszöbe (MTL) biztosítsa az ATN kliens alkalmazásokhoz szükséges vételi jellemzőket (úgy, mint hatótávolság és frissítés). 5.2.2.4 Emeltszintű vételi megoldások. Az A1, A2 és A3 osztályú fedélzeti vevő rendszerek, Mode A/C interferencia vagy/és intenzív S-módú átfedés esetén rendelkezzenek az alább felsorolt, az Smódú kiterjesztett squitter közlemény vételének képességével - az A0 osztályú fedélzeti vevőrendszerekben alkalmazott vételi eljárásokkal szemben támasztott követelményekhez viszonyítva - megnövelt vételi valószínűséggel:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes